ועדת הכלכלה, כנסת 23, פרוטוקול מספר 163, 2020-12-22 14:15

יבגני סובה: שלום לכולם, אני מתכבד לפתוח את ישיבת ועדת הכלכלה בנושא הצעת תקנות הסדרת פעילות חברות דירוג האשראי (הוראת שעה), התשפ"א-2020.

יבגני סובה: אנחנו כבר דנו בעניין הזה.

יבגני סובה: אני מבין שהנושא הזה חזר מוועדת הכספים ויש לכם הערות נוספות בעניין, אז בבקשה הדובר הראשון מנכ"ל הרשות לניירות ערך, עודד שפירר בבקשה.

 << אורח >> עודד שפירר: קודם כל אני צריך להודות לוועדה, שהסכימה בזמן כל כך קצר לקבל אותנו, זה באמת מאוד משמח אותנו.

 << אורח >> עודד שפירר: אתמול היינו פה בבוקר כדי להעביר תקנות בנושא הפחתת אגרות לחברות דירוג אשראי.

 << אורח >> עודד שפירר: התקנות האלה הן חלק מאוסף של תקנות, שהיינו צריכים להעביר פה ובוועדת הכספים, רוב התקנות היו בוועדת הכספים.

 << אורח >> עודד שפירר: בוועדה פה אושר הנושא, הפחתה של 10% לחברות המפוקחות על ידינו, וכשהגענו לוועדת הכספים עם שאר התקנות יחד עם התקציב שלנו, התבקשנו על ידי יושב-ראש הוועדה ועל ידי החברים בה, להעלות את גובה ההפחתה מ-10% ל-15%, כך שהחברות ייהנו מהנחה נוספת בסך 5%.

יבגני סובה: להעלות את גובה ההפחתה, כלומר להוריד בעוד 5%, זה נשמע בשפה יותר מובנת.

 << אורח >> עודד שפירר: מעולה, שהחברות ישלמו פחות.

 << אורח >> עודד שפירר: בגלל שהדיון היה שם גם בנושא התקציב שלנו, הסכמנו להפחתה הזאת.

 << אורח >> עודד שפירר: אנחנו חושבים שאנחנו יכולים לעמוד בה, ובכל זאת הבהרנו לוועדה – ואני מבקש להבהיר גם בוועדה הזו – שזו הוראת שעה לשלוש שנים, אז אם אנחנו ניתקל בבעיות בנושא של התקציב שלנו, אנחנו נבוא פעם נוספת לוועדה ונספר על הבעיות וננסה לשנות את ההוראה.

 << אורח >> עודד שפירר: כרגע אנחנו מאמינים שאנחנו יכולים לעמוד בה.

 << אורח >> עודד שפירר: מאחר שעשינו את זה לכל שאר החברות המפוקחות על ידינו בוועדת הכספים, חשבנו שזה יהיה נכון לעשות את ההפחתה הרוחבית הזאת גם לחברות האלה שמפוקחות על ידינו, ולכן אנחנו באים לפה כדי לבקש שינוי של ההפחתה שהייתה אתמול.

יבגני סובה: אתה אמרת שאתם מקווים שתעמדו בזה.

יבגני סובה: בהנחה שלא תעמדו, יצטרכו לקיים דיון נוסף בוועדת הכספים מן הסתם.

 << אורח >> עודד שפירר: נכון, גם פה וגם בוועדת הכספים.

יבגני סובה: גם שם וגם פה.

יבגני סובה: אנחנו צריכים להצביע בעד פתיחת הדיון או שהדיון נפתח?

יבגני סובה: תסבירי לנו.

אביגיל כספי: לפי התקנון מצביעים על הבקשה לדיון מחדש.

אביגיל כספי: כאשר הוועדה מאשרת את הדיון מחדש, מצביעים על התקנות עצמן ועצם ההחלטה.

יבגני סובה: אני צריך להכריז על הצבעה לפתיחת דיון מחדש.

יבגני סובה: בעד – 1

יבגני סובה: נמנעים –אין אושרה.

יבגני סובה: אני מבין שאין אף אחד, אז אני בעד.

אביגיל כספי: הבקשה לדיון מחדש אושרה.

יבגני סובה: לפרוטוקול, הבקשה לדיון מחדש אושרה.

יבגני סובה: היועצת המשפטית אורית שרייבר רוצה להתייחס בזום.

אורית שרייבר: נכון, אני מבקשת להקריא: טיוטת תקנות הסדרת פעילות חברות דירוג האשראי (הוראת שעה), התשפ"א-2020

יבגני סובה: מי בעד?

יבגני סובה: בעד – 1

יבגני סובה: נמנעים –אין

יבגני סובה: אני בעד.

יבגני סובה: התקנות אושרו.

יבגני סובה: עוד משהו?

 << אורח >> עודד שפירר: לא, תודה רבה לכם.

יבגני סובה: תודה רבה.